CELEX: 52007SC0068
Language: lt
Date: 2007-01-23 00:00:00
Title: Rekomendacija Tarybos nuomonė pagal 1997 m. liepos 7 d. Tarybos reglamento (EB) Nr. 1466/97 5 straipsnio 3 dalį dėl atnaujintos 2006–2009 m. Nyderlandų stabilumo programos

Svarbus teisinis pranešimas

|

52007SC0068

Rekomendacija Tarybos nuomonė pagal 1997 m. liepos 7 d. Tarybos reglamento (EB) Nr. 1466/97 5 straipsnio 3 dalį dėl atnaujintos 2006–2009 m. Nyderlandų stabilumo programos  /* SEK/2007/0068 galutinis */  

	[pic] | EUROPOS BENDRIJŲ KOMISIJA |Briuselis, 23.1.2007SEK(2007) 68 galutinisRekomendacijaTARYBOS NUOMONĖpagal 1997 m. liepos 7 d. Tarybos reglamento (EB) Nr. 1466/97 5 straipsnio 3 dalį dėl atnaujintos 2006–2009 m. Nyderlandų stabilumo programos(pateikta Komisijos)AIŠKINAMASIS MEMORANDUMASBendrosios aplinkybės1998 m. liepos 1 d. įsigaliojusio Stabilumo ir augimo pakto pagrindinis tikslas yra patikimi valstybės finansai – priemonė sudaryti geresnes sąlygas kainų stabilumui ir smarkiam tvariam augimui, leidžiančiam kurti naujas darbo vietas. 2005 m. Pakto reforma pripažįstamas jo naudingumas įtvirtinant fiskalinę drausmę, taip pat siekiama stiprinti jo efektyvumą, ekonominius pagrindus ir užtikrinti ilgalaikį valstybės finansų tvarumą.Tarybos reglamente (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo[1], kuris yra Stabilumo ir augimo pakto dalis, nustatyta, kad valstybės narės turi pateikti Tarybai ir Komisijai stabilumo arba konvergencijos programas ir kasmetinius atnaujintus programų variantus (bendrą valiutą įvedusios valstybės narės pateikia (atnaujintas) stabilumo programas, o bendros valiutos neįvedusios valstybės narės pateikia (atnaujintas) konvergencijos programas). Pirmoji Nyderlandų stabilumo programa buvo pateikta 1998 m. lapkričio mėn. Remdamasi reglamentu, atsižvelgdama į Komisijos rekomendaciją ir pasikonsultavusi su Ekonomikos ir finansų komitetu, Taryba 1998 m. gruodžio 1 d. pareiškė nuomonę dėl programos. Pagal tą pačią procedūrą atnaujintas stabilumo ir konvergencijos programas vertina Komisija ir nagrinėja minėtasis komitetas; jas taip pat gali nagrinėti Taryba.Atnaujintos programos vertinimo aplinkybėsKomisija išnagrinėjo naujausią 2006 m. lapkričio 22 d. pateiktą atnaujintą Nyderlandų stabilumo programą ir priėmė rekomendaciją dėl Tarybos nuomonės apie ją (žr. apibrauktą tekstą, kuriame pateikti pagrindiniai vertinimo aspektai).Siekiant apibūdinti aplinkybes, kurioms esant vertinama atnaujintoje stabilumo programoje pateikta biudžeto strategija, tolesniuose punktuose pateikiama apibendrinta informacija:1.  ekonominės veiklos ir biudžeto rezultatai per pastaruosius dešimt metų,2.  naujausias valstybės padėties vertinimas pagal prevencinę Stabilumo ir augimo pakto funkciją (Tarybos nuomonės dėl ankstesnės atnaujintos stabilumo programos santrauka) ir3.  Komisijos atliktas 2006 m. rugsėjo mėn. nacionalinės reformų programos vertinimas.Naujausi ekonominės veiklos ir biudžeto rezultataiDešimtojo dešimtmečio antroje pusėje Nyderlanduose ilgai truko ciklinio ekonomikos pakilimo laikotarpis, o ekonomikos augimo ir nedarbo rezultatai vidutiniškai buvo geresni nei euro zonos valstybių. Po pakilimo 2000 m. pradžioje sekė nuosmukis. Per visą šį ciklą Nyderlandų ekonominės veiklos rezultatai buvo geresni už euro zonos vidurkį. Tačiau ekonomikai greičiausia būtų buvęs naudingas nuoseklesnis augimo modelis. Kyla rizika, kad toliau augant palūkanų normoms šiuo metu labai aukštas privataus sektoriaus finansinės skolos lygis dar labiau padidės, o tai gali sumažinti privatų vartojimą ir sukelti kitą ekonomikos nuosmukį.Be to, dinamiška būsto ir akcijų rinkų raida, kuria iš esmės galima paaiškinti spartų ekonomikos augimą dešimtojo dešimtmečio pabaigoje, taip pat lėmė laikiną mokesčių elastingumo padidėjimą. Galiojusiomis fiskalinėmis taisyklėmis nepavyko visiškai užtikrinti, kad fiskalinė politika netaptų procikliška. Valdžios sektoriaus balansas, 2000 m. buvęs pakankamai perteklinis, 2001–2002 m. smarkiai suprastėjo ir susidarė deficitas, kuris 2003 m. viršijo 3 % BVP ribą. Biudžetas buvo iš esmės konsoliduotas 2004 m. ir 2005 m., todėl 2004 m. deficitas sumažėjo iki 1,9 % BVP, o 2005 m. – iki 0,3 % BVP. 2005 m. birželio mėn. Taryba panaikino sprendimą dėl 2004 m. birželio mėn. pradėtos perviršinio deficito procedūros.Tarybos nuomonėje dėl ankstesnės programos pateiktas įvertinimas2006 m. kovo 14 d. Taryba priėmė nuomonę dėl ankstesnės atnaujintos stabilumo programos, apimančios 2005–2008 m. Taryba palankiai įvertino „po greito perviršinio deficito ištaisymo sekusias Nyderlandų Vyriausybės pastangas 2005 m. toliau mažinant deficitą iki mažesnės nei 3 % BVP pamatinės vertės ir tai, kad valdžios institucijos visu programos laikotarpiu planuoja laikytis vidutinės trukmės tikslo.“ „Taip pat atsižvelgdama į geresnius nei numatyta rezultatus 2005 m.“, Taryba paragino Nyderlandus „išlaikyti tvirtą biudžeto būklę 2006 m. ir vėliau.“Komisijos atliktas 2006 m. nacionalinės reformų programos įvertinimas2006 m. spalio 16 d. Nyderlandai pateikė nacionalinės reformų programos įgyvendinimo ataskaitą, numatytą atnaujintoje Lisabonos strategijoje ekonomikos augimui ir darbo vietų kūrimui. Nyderlandų nacionalinėje reformų programoje yra nurodyti šie pagrindiniai uždaviniai ir prioritetai: gerinti darbo jėgos pasiūlą, spartinti darbo našumo augimą, ypač skatinant mokslinius tyrimus ir plėtrą, inovacijas ir švietimą, bei didinti kainų konkurencingumą, visų pirma mažinant darbo sąnaudas.Iš Komisijos vertinimo (priimto kaip 2006 m. gruodžio mėn. metinės pažangos ataskaitos [2] dalis) matyti, kad Nyderlandai daro didelę pažangą įgyvendindami nacionalinę reformų programą. Nors makroekonomikos srityje yra tam tikrų pavojų, ypač susijusių su namų ūkių įsiskolinimu ir potencialia darbo užmokesčio infliacija dėl darbo rinkos mažėjimo, politikos sistema iš esmės yra tinkama. Nepaisant nedidelės pažangos MTP srityje, Nyderlandų mikroekonomikos rezultatai iš esmės gerėja. Nors daugumos grupių užimtumo lygiai yra labai geri, bendra padėtis užimtumo srityje yra įvairi.Atsižvelgus į nustatytas stipriąsias ir silpnąsias vietas, Nyderlandams rekomenduota imtis veiksmų darbo jėgos pasiūlai gerinti, ypač vyresnio amžiaus darbuotojų, moterų ir socialiai remtinų žmonių grupėse.Pagrindiniai vertinimo aspektai Kaip reikalaujama Tarybos reglamento (EB) Nr. 1466/97 5 straipsnio 1 dalyje (stabilumo programų atveju) ir 9 straipsnio 1 dalyje (konvergencijos programų atveju), vertinimas apima šiuos aspektus: ar ekonominės prielaidos, kuriomis yra grindžiama programa, yra patikimos; valstybės narės pateiktas vidutinės trukmės biudžeto tikslas ir tai, ar koregavimo planas siekiant to tikslo yra tinkamas; ar priemonės, kurių buvo imtasi ir (arba) kurios buvo pasiūlytos siekiant laikytis koregavimo plano, yra pakankamos, kad per visą ciklą būtų pasiektas vidutinės trukmės tikslas; vertinant vidutinės trukmės tikslui pasiekti skirtą koregavimo planą – ar ekonomikos pakilimo laikotarpiais dedama daugiau koregavimo pastangų, o esant ekonomikos nuosmukiui jų gali būti dedama mažiau. Euro zonos ir VKM II valstybių narių atveju – ar valstybė narė užtikrina metinį pagal ciklą pakoreguoto balanso gerėjimą, neskaitant vienkartinių ir kitų laikinųjų priemonių, t. y. 0,5 % BVP, kad būtų pasiektas vidutinės trukmės tikslas; nustatant vidutinės trukmės tikslui pasiekti skirtą koregavimo planą (jo dar nepasiekusioms valstybėms narėms) arba leidžiant laikinai nukrypti nuo vidutinės trukmės tikslo (jį pasiekusioms valstybėms narėms) – kaip įgyvendinamos svarbiausios struktūrinės reformos, turinčios tiesioginį ilgalaikį išlaidų mažinimo poveikį (įskaitant potencialaus augimo skatinimą) ir todėl darančios išmatuojamą poveikį ilgalaikiam valstybės finansų tvarumui (su sąlyga, kad būtų išlaikyta pakankamai patikima riba 3 % BVP pamatinės vertės atžvilgiu ir kad programos laikotarpiu biudžeto būklė vėl priartėtų prie vidutinės trukmės tikslo), ypatingą dėmesį skiriant pensijų reformoms, kuriomis įvedama kelių pakopų sistema, kurioje yra privalomojo pensijų kaupimo pakopa; ar valstybės narės ekonominės politikos kryptys atitinka bendrąsias ekonominės politikos gaires. Programoje pateiktų makroekonominių prielaidų patikimumas įvertintas atsižvelgus į Komisijos tarnybų 2006 m. rudens prognozę ir pasinaudojus bendrai sutarta potencialios gamybos apimties ir pagal ciklą pakoreguoto balanso apskaičiavimo metodika. Programos atitikties bendrosioms ekonominės politikos gairėms įvertinime atsižvelgiama į bendrąsias ekonominės politikos gaires valstybės finansų srityje, kurios įtrauktos į integruotas 2005–2008 m. gaires. Vertinime taip pat nagrinėjami šie klausimai: skolos santykio pokyčiai ir ilgalaikio valstybės finansų tvarumo perspektyvos, kuriems reikėtų skirti pakankamą dėmesį vykdant biudžeto būklės priežiūrą, kaip pažymėta 2005 m. kovo 20 d. Tarybos pranešime, pavadintame „Stabilumo ir augimo pakto įgyvendinimo tobulinimas“. 2006 m. spalio 12 d. Komisijos komunikate nustatytas ilgalaikio tvarumo vertinimo metodas[3]; valstybių narių pagal Lisabonos strategiją ekonomikos augimui ir darbo vietų kūrimui pateiktų nacionalinių reformų programų integracijos laipsnis. 2005 m. birželio 7 d. ECOFIN tarybos apibendrinamosiose pastabose Europos Vadovų Tarybai dėl bendrosios ekonominės politikos gairių 2005–2008 m. laikotarpiu nurodyta, kad nacionalinės reformų programos turėtų būti suderintos su stabilumo ir konvergencijos programomis; atitiktis elgesio kodeksui[4], kuriame inter alia reikalaujama, kad stabilumo ir konvergencijos programų struktūra ir visos duomenų lentelės būtų vienodos. |-  RekomendacijaTARYBOS NUOMONĖpagal 1997 m. liepos 7 d. Tarybos reglamento (EB) Nr. 1466/97 5 straipsnio 3 dalį dėl atnaujintos 2006–2009 m. Nyderlandų stabilumo programosEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1997 m. liepos 7 d. Tarybos reglamentą (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo[5], ypač į jo 5 straipsnio 3 dalį,atsižvelgdama į Komisijos rekomendaciją,pasikonsultavusi su Ekonomikos ir finansų komitetu,PAREIŠKĖ TOKIĄ NUOMONĘ:4.  [2007 m. vasario 27 d.] Taryba išnagrinėjo atnaujintą 2006–2009 m. Nyderlandų stabilumo programą.5.  Makroekonominiame scenarijuje, kuriuo grindžiama programa, numatoma, kad realusis BVP 2006 m. padidės 3,25 %, 2007 m. – 3 %, o per visą likusį programos laikotarpį kasmet didės 1,75 %. Remiantis šiuo metu turima informacija, šis scenarijus grindžiamas patikimomis augimo 2006 ir 2007 m. prielaidomis, vėlesnio laikotarpio prielaidos yra atsargios. Programoje pateiktos infliacijos prognozės iki 2007 m. yra realistiškos, o vėliau atrodo pernelyg sumažintos atsižvelgiant į numatomą darbo rinkos mažėjimą.6.  Komisijos tarnybų 2006 m. rudens prognozėje numatyta, kad 2006 m. valdžios sektoriaus padėtis bus subalansuota, palyginti su ankstesnėje atnaujintoje stabilumo programoje nustatytu siektinu -1,5% BVP tikslu. Šis rezultatas rodo, kad dėl didesnių mokestinių pajamų ir didesnių įplaukų pardavus gamtines dujas ciklo perspektyva yra žymiai geresnė. Po rudens prognozės gauta informacija (kiekvieno mėnesio duomenys apie valdžios sektoriaus balansą) rodo, kad biudžeto rezultatai yra dar geresni. 2006 m. rudens memorandume pateiktu naujausiu oficialiu įvertinimu 2006 m. biudžeto perviršis siekia 0,4 % BVP.7.  Programoje numatytas vidutinės trukmės biudžeto strategijos tikslas – toliau vykdant fiskalinį konsolidavimą spręsti dėl visuomenės senėjimo patiriamų išlaidų problemą. Šiuo tikslu programoje prognozuojama, kad valdžios sektoriaus perteklius sumažės nuo 0,1 % BVP 2006 m. iki 0,9 % 2009 m. Siekiama, kad pirminis perteklius padidėtų nuo 2,4 % BVP 2006 m. iki 2,9 % BVP 2009 m. Šis padidėjimas planuojamas paskutiniais programos metais, nes tais metais numatoma grąžinti pagal ES nuosavųjų išteklių sistemą per 2007–2009 m. sumokėtos įmokos dalį. Nominalųjį koregavimą galima visiškai paaiškinti išlaidų ir BVP santykio sumažėjimu, kuris su kaupu kompensuoja 0,2 procentinio punkto sumažėjusį pajamų ir BVP santykį. Palyginti su ankstesne atnaujinta stabilumo programa, šios programos laikotarpiu valdžios sektoriaus balansas yra žymiai geresnis. Pagrindinės priežastys – didesnės pajamos dujų sektoriuje, geresnė makroekonominė padėtis 2005 m. ir geresnės 2006 m. prognozės.8.  Numatoma, kad struktūrinis balansas (t. y. pagal ciklą pakoreguotas balansas, neįskaitant vienkartinių ir kitų laikinųjų priemonių), apskaičiuotas remiantis bendrai sutarta metodika, 2007 m. pablogės maždaug 0,5 procentinio punkto BVP, 2008 m. stabilizuosis, o 2009 m. pagerės maždaug 0,5 procentinio punkto BVP. Kaip ir ankstesnėje atnaujintoje stabilumo programoje, šioje programoje pateikiamas biudžeto būklės vidutinės trukmės tikslas yra struktūrinis deficitas nuo 0,5 iki 1 % BVP, kurį planuojama išlaikyti per visą programos laikotarpį. Kadangi žemesnioji vidutinės trukmės tikslo riba yra lygi mažiausiai vertei (maždaug 1 % BVP deficitas), pasiekus vidutinės trukmės tikslą turėtų atsirasti pakankamai patikima riba, neleidžianti susidaryti perviršiniam deficitui. Vidutinės trukmės tikslas atitinka Stabilumo ir augimo pakte bei elgesio kodekse euro zonos ir VKM II valstybėms narėms nustatytas ribas ir tinkamai atspindi skolos santykį ir ilgalaikį vidutinį potencialų gamybos apimties augimą.9.  Biudžeto prognozių rizika 2007 m. ir vėliau programoje yra iš esmės subalansuota. Viena vertus, galimybė 2006 m. gautas didesnes mokestines pajamas perkelti į 2007 m. gali turėti teigiamą poveikį 2007 m. biudžeto rezultatams. Be to, pagal atsargų makroekonominį scenarijų 2008 ir 2009 m. biudžeto padėtis gali būti geresnė, nei planuojama. Kita vertus, dujų sektoriaus pajamos per visą laikotarpį gali būti mažesnės, nei dabar tikimasi.10.  Atsižvelgiant į šį rizikos vertinimą, programoje apibrėžtos biudžeto kryptys atrodo tinkamos, siekiant užtikrinti, kad programoje numatyto vidutinės trukmės tikslo būtų laikomasi visą programos laikotarpį. Jomis taip pat užtikrinama pakankamai patikima riba, kad esant įprastiems makroekonominiams svyravimams nebūtų viršyta 3 % BVP deficito riba per visą programos laikotarpį. Nepaisant to, egzistuoja rizika, kad programoje nurodyta fiskalinė politika 2007 m, kai tikimasi ekonomikos pakilimo, gali tapti procikliška. Tai prieštarautų Stabilumo ir augimo pakto reikalavimams.11.  2004–2005 m. smarkiai sumažėjus valdžios sektoriaus deficitui apskaičiuota, kad 2006 m. bendroji valstybės skola sumažėjo iki 50,2 % BVP ir yra mažesnė už Sutartyje nustatytą 60 % pamatinę vertę. Programoje prognozuojama, kad skolos santykis programos laikotarpiu sumažės 6 procentiniais punktais.12.  Ilgalaikis senėjančios visuomenės poveikis biudžetui Nyderlanduose yra didesnis už ES vidurkį, pirmiausia dėl santykinai didelių per ateinančius dešimtmečius numatomų su pensijomis susijusių išlaidų palyginti su visu BVP. Pradinė biudžeto būklė, nors ne tokia gera kaip 2005 m., padeda mažinti prognozuojamą ilgalaikį senėjančios visuomenės poveikį biudžetui, tačiau to nepakanka minėtam poveikiui visiškai kompensuoti. Daugiausia dėl atidėto pensijų apmokestinimo ateityje prognozuojamas pajamų, kaip BVP dalies, didėjimas ilgainiui iš dalies kompensuotų viešųjų išlaidų didėjimą. Vidutinės trukmės laikotarpiu užtikrinus didelį pradinį perteklių ir (arba) įgyvendinus reformos priemones, kuriomis būtų sustabdytas numatomas su visuomenės senėjimu susijusių išlaidų didėjimas, galima būtų sumažinti riziką valstybės finansų tvarumui. Apskritai, Nyderlanduose rizika valstybės finansų tvarumui yra nedidelė.13.  Stabilumo programoje nepateiktas 2006 m. nacionalinės reformų programos įgyvendinimo ataskaitos bendro poveikio kokybinis įvertinimas, susijęs su fiskalinės politikos strategija vidutinės trukmės laikotarpiu. Be to, joje nėra susistemintos informacijos apie tiesiogines biudžeto išlaidas arba sutaupytas lėšas, atsirandančias dėl nacionalinėje reformų programoje numatytų pagrindinių reformų, nors biudžeto prognozėse atsižvelgiama į nacionalinėje reformų programoje nurodytų veiksmų poveikį valstybės finansams. Stabilumo programoje numatytos priemonės valstybės finansų srityje yra suderintos su priemonėmis, numatytomis nacionalinėje reformų programoje. Visų pirma, abiejose programose aprašyta naujausia sveikatos priežiūros sistemos reforma, įmonių pelno mokesčio sistemos pakeitimai ir planuojamos papildomos išlaidos, pavyzdžiui, infrastruktūrai.14.  Programoje pateikta biudžeto strategija iš esmės atitinka bendrąsias ekonominės politikos gaires, įtrauktas į integruotas 2005–2008 m. gaires.15.  Kiek tai susiję su duomenų pateikimo reikalavimais, nustatytais elgesio kodekse dėl stabilumo ir konvergencijos programų, programoje pateikiami visi privalomi ir daugelis neprivalomų duomenų[6].Daroma bendra išvada, kad vidutinės trukmės biudžeto būklė yra gera. Kyla didelis pavojus, kad pajamos dujų sektoriuje nebus tokios didelės, kaip dabar, tačiau su biudžeto tikslų įgyvendinimu susijusi rizika yra iš esmės neutrali.Atsižvelgiant į pirmiau pateiktą vertinimą ir geras augimo prognozes, Nyderlandai raginami išlaikyti gerą struktūrinę poziciją 2007 m. ir vėliau bei išvengti procikliškos fiskalinės politikos ekonomikos pakilimo laikotarpiu.Pagrindinių makroekonominių ir biudžeto prognozių palyginimas2005 | 2006 | 2007 | 2008 | 2009 |Realusis BVP (pokytis, % ) | 2006 m. lapkričio mėn. SP | 1,5 | 3¼ | 3 | 1¾ | 1¾ |2006 m. lapkričio mėn. KOM | 1,5 | 3,0 | 2,9 | 2,6 | nėra duomenų |2005 m. gruodžio mėn. SP | ¾ | 2½ | 2½ | 2¼ | nėra duomenų |SVKI infliacija (%) | 2006 m. lapkričio mėn. SP | 1,5 | 1½ | 1¾ | 1¾ | 1¾ |2006 m. lapkričio mėn. KOM | 1,5 | 1,6 | 1,8 | 2,3 | nėra duomenų |2005 m. gruodžio mėn. SP | 1,5 | 1,5 | 1,1 | nėra duomenų | nėra duomenų |Gamybos apimties atotrūkis (potencialusis BVP, %) | 2006 m. lapkričio mėn. SP1 | -1,9 | -0,5 | 0,6 | 0,6 | 0,3 |2006 m. lapkričio mėn. KOM5 | -2,0 | -1,2 | -0,4 | 0,0 | nėra duomenų |2005 m. gruodžio mėn. SP1 | -2,3 | -1,5 | -0,9 | -0,6 | nėra duomenų |Valdžios sektoriaus balansas (% BVP) | 2006 m. lapkričio mėn. SP | -0,3 | 0,1 | 0,2 | 0,3 | 0,9 |2006 m. lapkričio mėn. KOM | -0,3 | 0,0 | 0,1 | 0,3 | nėra duomenų |2005 m. gruodžio mėn. SP | -1,2 | -1,5 | -1,2 | -1,1 | nėra duomenų |Pirminis balansas (% BVP) | 2006 m. lapkričio mėn. SP | 2,1 | 2,4 | 2,4 | 2,4 | 2,9 |2006 m. lapkričio mėn. KOM | 2,1 | 2,3 | 2,3 | 2,3 | nėra duomenų |2005 m. gruodžio mėn. SP | 1,4 | 1,1 | 1,4 | 1,5 | nėra duomenų |Pagal ciklą pakoreguotas balansas (% BVP) | 2006 m. lapkričio mėn. SP1 | 0,8 | 0,4 | -0,1 | 0,0 | 0,7 |2006 m. lapkričio mėn. KOM | 0,9 | 0,6 | 0,4 | 0,3 | nėra duomenų |2005 m. gruodžio mėn. SP1 | 0,0 | -0,7 | -0,6 | -0,6 | nėra duomenų |Struktūrinis balansas2 (% BVP) | 2006 m. lapkričio mėn. SP3 | 0,8 | 0,4 | -0,1 | 0,0 | 0,4 |2006 m. lapkričio mėn. KOM4 | 0,9 | 0,6 | 0,4 | 0,3 | nėra duomenų |2005 m. gruodžio mėn. SP | 0,0 | -0,7 | -0,6 | -0,6 | nėra duomenų |Bendroji valstybės skola (% BVP) | 2006 m. lapkričio mėn. SP | 52,7 | 50,2 | 47,9 | 46,3 | 44,2 |2006 m. lapkričio mėn. KOM | 52,7 | 50,5 | 47,8 | 45,4 | nėra duomenų |2005 m. gruodžio mėn. SP | 54,4 | 54,5 | 53,9 | 53,1 | nėra duomenų |Pastabos: 1Komisijos tarnybų apskaičiavimai remiantis programoje pateikta informacija. 2Pagal ciklą pakoreguotas balansas (kaip ir pirmesnėse eilutėse), neįskaitant vienkartinių ir kitų laikinųjų priemonių. 3Vienkartinės ir kitos laikinosios priemonės pagal programą (0,3 % BVP 2009 m., dėl kurių deficitas mažėja). 4Komisijos tarnybų 2006 m. rudens prognozėje nėra nurodyta vienkartinių ar kitų laikinųjų priemonių. 5Remiantis numatomu 1,9 %, 2,1 %, 2,2 % ir 2,1 % potencialiu augimu atitinkamai 2005–2008 m. Šaltinis: Stabilumo programa, Komisijos tarnybų 2006 m. rudens ekonominė prognozė (KOM); Komisijos tarnybų apskaičiavimai. |[1] OL L 209, 1997 8 2, p. 1. Reglamentas su pakeitimais, padarytais Reglamentu (EB) Nr. 1055/2005 (OL L 174, 2005 7 7, p. 1). Visus šiame tekste nurodytus dokumentus galima rasti šioje tinklavietėjehttp://europa.eu.int/comm/economy_finance/about/activities/sgp/main_en.htm[2] Komisijos komunikatas pavasario Europos Vadovų Tarybai „Atnaujintos Lisabonos strategijos ekonomikos augimui ir darbo vietų kūrimui įgyvendinimas. Rezultatų pateikimo metai“, 2006 12 12, KOM(2006) 816.[3] Komisijos komunikatas Tarybai ir Europos Parlamentui „Ilgalaikis valstybės finansų tvarumas ES“, 2006 10 12, KOM(2006) 574 galutinis ir 2006 m. Europos Komisijos Ekonomikos ir finansų reikalų generalinio direktorato dokumentas „Ilgalaikis valstybės finansų tvarumas Europos Sąjungoje“, leidinys European Economy , Nr. 4/2006.[4] „Stabilumo ir augimo pakto įgyvendinimo sąlygos bei stabilumo ir konvergencijos programų formos ir turinio gairės“, kurias 2005 m. spalio 11 d. patvirtino ECOFIN taryba.[5] OL L 209, 1997 8 2, p. 1. Reglamentas su pakeitimais, padarytais Reglamentu (EB) Nr. 1055/2005 (OL L 174, 2005 7 7, p. 1). Šiame tekste nurodytus dokumentus galima rasti šioje tinklavietėjehttp://europa.eu.int/comm/economy_finance/about/activities/sgp/main_en.htm[6] Nepateikta duomenų apie 2009 m. funkcinį vyriausybės išlaidų paskirstymą.